b"\n_START_ARTICLE_\nQuatre aventures de Reinette et Mirabelle\n_START_SECTION_\nEpisodi 1: L'Heure bleue\n_START_PARAGRAPH_\nReinette, una jove pintora amateur que viu al camp, ajuda a la Mirabelle, una noia parisenca que est\xc3\xa0 de vacances, quan se li punxa una roda de la bicicleta. _NEWLINE_Una vegada l'han arreglat, la Reinette convida a casa seva la Mirabelle. Li ensenya els seus quadres i compartiran l'hora blava, que \xc3\xa9s com anomena la Reinette el moment de silenci abans de fer-se de dia. La Mirabelle conven\xc3\xa7ar\xc3\xa0 la seva nova amiga per anar a viure juntes a Paris.\n_START_SECTION_\nEpisodi 2: Le Gar\xc3\xa7on de caf\xc3\xa9\n_START_PARAGRAPH_\nInstal\xc2\xb7lades a Paris, Mirabelle segueix amb els seus estudis i Reinette perfecciona la seva pintura. Un dia, a la terrassa d'un caf\xc3\xa8, Reinette es troba que no porta canvi per pagar la consumici\xc3\xb3. Arriba la Mirabelle tampoc en porta. Finalment, acabaran per marxar sense pagar, davant l'actitud del cambrer. L'endem\xc3\xa0 la Reinette torna al local per compensar el deute, per\xc3\xb2 el cambrer ja no hi \xc3\xa9s pas.\n_START_SECTION_\nEpisodi 3: Le Mendiant, la cleptomane et l'arnaqueuse\n_START_PARAGRAPH_\nReinette  at\xc3\xa8n als necessitats, i la Mirabelle ajuda a una clept\xc3\xb2mona en un supermercat. La Reinette es quedar\xc3\xa0 sorpresa quan descobreix que ha fet un donatiu a una estafadora.\n_START_SECTION_\nEpisodi 4: La Vente du tableau\n_START_PARAGRAPH_\nMirabelle retreu a la seva amiga que \xc3\xa9s molt xerraire i la Reinette es compromet a no parlar durant tot un dia sencer. La Reinette rep la trucada d'un galerista interessat en comprar un dels seus quadres, haur\xc3\xa0 de fer front a la trobada sense trencar el seu pacte de silenci. Finalment, la col\xc2\xb7laboraci\xc3\xb3 de Mirabelle i el comportament del singular galerista ajudaran a l'\xc3\xa8xit de l'operaci\xc3\xb3.\n_START_SECTION_\nAl voltant de la pel\xc2\xb7l\xc3\xadcula\n_START_PARAGRAPH_\nEl rodatge de les escenes rurals del film es va fer a Brie (a l'est de Paris), despr\xc3\xa9s d'haver finalizat la filmaci\xc3\xb3 de Le Rayon vert. Rohmer arriba a considerar aquests dos films com amateurs, Le Rayon vert \xc3\xa9s una pel\xc2\xb7l\xc3\xadcula de vacances i Quatre aventures de Reinette et Mirabelle un film de cap de setmana, aquest \xc3\xbaltim m\xc3\xa9s classificable en el g\xc3\xa8nere de documental de ficci\xc3\xb3 ."